วิธีซื้อหุ้นออนไลน์บน Streaming มีอะไรบ้าง
เชื่อว่ามีหลายคนที่สนใจเล่นหุ้นมานาน และเกิดความสงสัยว่า แอปฯ Streaming ใช้ยังไง ศึกษาหาข้อมูลมาก็เยอะ จนรู้สึกมั่นใจแล้ว แต่เหตุผลที่ยังไม่ได้เริ่มลงทุนเป็นจริงสักทีคือซื้อหุ้นด้วยตัวเองไม่เป็นนั่นเอง เพราะเอาเข้าจริงแล้วการซื้อหุ้นเป็นอะไรที่น่าปวดหัวสำหรับมือใหม่ แค่กดเข้าไปในโปรแกรมก็เจอตัวเลขอะไรไม่รู้กะพริบเต็มไปหมด วันนี้ FinSpace จึงมีฮาวทูซื้อหุ้นออนไลน์แบบง่าย ๆ มาฝาก FinSpace แต่ก่อนจะซื้อหุ้นได้นั้น เราต้องเปิดบัญชีก่อน ใครที่ยังไม่มีสามารถเลือกโบรกเกอร์เปิดพอร์ตหุ้นได้ที่ [ www.finspace.co/เปิดพอร์ตหุ้น-2564/ ] www.finspace.co/เปิดพอร์ตหุ้น-2564/ เมื่อเปิดบัญชีเรียบร้อย โบรกเกอร์จะให้ Username สำหรับซื้อขายหุ้นทางอินเทอร์เน็ตมาให้เรา สำหรับเทรดผ่านโปรแกรมต่าง ๆ เช่น Streaming ที่เป็นโปรแกรมสามัญยอดนิยมของทุกที่ ก่อนอื่นให้ทุกคนดาวน์โหลดแอป Streaming ลงมือถือ แล้วมาดูวิธีซื้อหุ้นพร้อม ๆ กันทีละสเต็ป เปิดแอปฯ Steaming Login เข้าสู่ระบบ  เปิดเข้าไปในแอปฯ จะเจอหน้าให้ Login เข้าสู่ระบบ ให้เลือกโบรกเกอร์ที่เราเปิดบัญชีด้วย และ Username – Password ที่ได้จากโบรกเกอร์ เข้าหน้าสรุปภาพรวม  เราจะเข้ามาสู่หน้าหลัก โดยจะบอกภาพรวมตลาดระหว่างวัน เช่น ดัชนี SET Index ดัชนีสูงสุดต่ำสุดของวัน มูลค่าการซื้อขาย ปริมาณการซื้อขาย กราฟแสดงความเคลื่อนไหวระหว่างวัน หากต้องการซื้อหุ้น ก็ให้เลือกตรงแถบเมนู Buy/Sell ที่อยู่ด้านล่าง เลือกคำสั่งซื้อ Buy  จากนั้นเลือกคำสั่งซื้อ (Buy) หรือ ขาย (Sell) ตรงเมนูย่อยด้านบน โดยมีรายละเอียดสำคัญที่ต้องระบุ ดังนี้ Symbol : ตัวย่อชื่อหุ้นที่ต้องการ
Volume : ระบุจำนวนหุ้น (ระบุเป็นจำนวนทวีคูณ 100 เช่น 100 หุ้น, 200 หุ้น, 300 หุ้น, …, 10,000 หุ้น, 100,000 หุ้น)
Price : ระบุราคาหุ้นที่ต้องการ
PIN : รหัสประจำตัวซึ่งเป็นตัวเลข 6 หลัก เมื่อกรอกครบถ้วนแล้วก็ให้กดที่ Buy หรือ Sell เพื่อส่งคำสั่งซื้อหรือขาย และถ้ามีคนยินดีขายหรือซื้อตามราคาที่เราต้องการ คำสั่งก็จะเกิดการ Match หุ้นก็จะเข้ามาอยู่ในพอร์ตของเราทันที โดยเช็กได้ที่แถบ “Portfolio” ที่อยู่ด้านล่าง รู้จักคำสั่งซื้อขายหุ้นประเภทอื่น ๆ เพิ่มเติม  ปกติแล้วคำสั่งจะตั้งค่าไว้ที่ Limit ที่ให้เราระบุราคาซื้อขายเอง แต่เรายังสามารถส่งคำสั่งประเภทอื่น ๆ โดยกดที่ลูกศรข้าง Limit จากนั้นกดเลือกคำสั่งซื้อขายที่ต้องการ ดังนี้ ATO : ซื้อขายทันที ณ ราคาเปิดตลาด
ATC : ซื้อขายทันที ณ ราคาปิดตลาด
MP : เสนอซื้อ ณ ราคาเสนอขายต่ำสุด หรือเสนอขาย ณ ราคาเสนอซื้อสูงสุด
MP-MKT : เหมือน MP แต่ถ้าจับคู่ไม่หมด ระบบจะตัดจำนวนที่เหลือทิ้ง
MP-MLT : เหมือน MP แต่ถ้าจับคู่ไม่หมด จะไปรอจับคู่จำนวนที่เหลือ ณ ราคา last price รวมเครื่องมือการลงทุนใน Streaming  Streaming ไม่ได้ใช้แค่ซื้อขายหุ้นเท่านั้น แต่ยังเปรียบเสมือนเครื่องมือการลงทุนแบบครบวงจร เช่น กราฟ ราคาหุ้นแบบ Real Time เครื่องมือวิเคราะห์ทางเทคนิค เป็นต้น โดยมีฟังก์ชั่นที่ต้องใช้บ่อย ๆ ดังนี้ Sum : สรุปภาพรวมตลาด
Watch : ลิสต์หุ้นที่เราสนใจ
Quote : ค้นหาชื่อหุ้น
Bid : ดูความเคลื่อนไหวหุ้นที่สนใจ
Tricker : แสดงการซื้อขาย ณ ขณะนั้น รายวินาที
Portfolio : หุ้นในพอร์ตของเรา นอกจากนี้ ยังมีฟังก์ชั่นอื่น ๆ ที่เป็นประโยชน์อีกมากมาย ทุกคนลองไปศึกษาเพิ่มเติมเพื่อติดอาวุธการลงทุนให้ตัวเองกันได้ FinSpace ที่มาบทความ:
วิธีซื้อหุ้นออนไลน์บน Streaming มีดังนี้

- เปิดเข้าไปในแอปฯ จะเจอหน้าให้ Login เข้าสู่ระบบ ให้เลือกโบรกเกอร์ที่เปิดบัญชีด้วย และ Username – Password ที่ได้จากโบรกเกอร์
- เข้ามาสู่หน้าหลัก โดยจะบอกภาพรวมตลาดระหว่างวัน เช่น ดัชนี SET Index ดัชนีสูงสุดต่ำสุดของวัน มูลค่าการซื้อขาย ปริมาณการซื้อขาย กราฟแสดงความเคลื่อนไหวระหว่างวัน หากต้องการซื้อหุ้น ก็ให้เลือกตรงแถบเมนู Buy/Sell
- จากนั้นเลือกคำสั่งซื้อ (Buy) หรือ ขาย (Sell) โดยมีรายละเอียดสำคัญที่ต้องระบุ ดังนี้
+ Symbol : ตัวย่อชื่อหุ้นที่ต้องการ
+ Volume : ระบุจำนวนหุ้น (ระบุเป็นจำนวนทวีคูณ 100 เช่น 100 หุ้น, 200 หุ้น, 300 หุ้น, …, 10,000 หุ้น, 100,000 หุ้น)
+ Price : ระบุราคาหุ้นที่ต้องการ
+ PIN : รหัสประจำตัวซึ่งเป็นตัวเลข 6 หลัก
- เมื่อกรอกครบถ้วนแล้ว ก็ให้กดที่ Buy หรือ Sell เพื่อส่งคำสั่งซื้อหรือขาย และถ้ามีคนยินดีขายหรือซื้อตามราคาที่ต้องการ คำสั่งก็จะเกิดการ Match หุ้นก็จะเข้ามาอยู่ในพอร์ตทันที โดยเช็กได้ที่แถบ “Portfolio”
2.การวิเคราะห์ทางการเงิน & เศรษฐศาสตร์การเงิน,5.ความรู้ทางการเงิน,3.ตลาดการเงิน & ผลิตภัณฑ์และบริการทางการเงิน